SEBELUM ini, peminat Taylor Swift di Jakarta terpaksa berputih mata akibat pembatalan konsert jelajah 'Red Tour' penyanyi itu pada 4 Jun nanti akibat masalah teknikal.

Nampaknya, peminat di Thailand juga menerima nasib yang sama apabila konsert yang dijadualkan berlangsung pada 9 Jun depan juga turut dibatalkan.

Ia berikutan pergolakan politik yang sedang berlaku di negara itu sekaligus dikhuatiri bakal membahayakan keselamatan Swift dan para penonton.

Menerusi Twitternya, penyanyi itu melahirkan kesedihannya atas pembatalan itu biarpun tiket sudah habis dijual.

Harapnya, konsert jelajah Swift yang bakal berlangsung di Malaysia tidak akan dibatalkan pula ya.

Kasihan para peminat yang berharap nanti...

Oleh: <strong>ELZA / MYNEWSHUB.MY</strong>

&nbsp;