Terdapat berbagai-bagai andaian mengenai asal usul songkok. Ada yang berpendapat songkok itu berasal dari India dan Pakistan yang seterusnya di popularkan oleh orang Indonesia yang beragama Islam.

Dikatakan bentuk songkok adalah di dalam bentuk ‘tarbus’ atau fez yang dipakai di Ottoman Turki.

Ia menjadi simbol identiti Islam dan menjadi terkenal menurut pakar kemudiannya beransur menjadi songkok di alam melayu. 

Di Indonesia songkok digelar peci. Orang Melayu di Malaysia, Brunei Darussalam, Singapura, dan selatan Thailand, dan sebagian Indonesia menyebutnya songkok.

Menurut Rozan Yunos dalam “The Origin of the Songkok or Kopiah” dalam The Brunei Times, 23 September 2007, songkok diperkenalkan para pedagang Arab, yang juga menyebarkan agama Islam. 

Pada saat yang sama, dikenal pula serban atau turban. Namun, serban dipakai oleh para cendekiawan Islam atau ulama, bukanya orang biasa.

“Menurut para ahli, songkok menjadi pemandangan umum di Kepulauan Melayu sekitar abad ke-13, disaat Islam mulai mengakar,” tulis Rozan.

Asal songkok menimbulkan spekulasi karena tak lagi terlihat di antara orang-orang Arab. Di beberapa negara Islam, sesuatu yang mirip songkok tetap populer. 

Di Turki, ada fez dan di Mesir disebut tarboosh. Fez berasal dari Yunani Kuno dan diadopsi oleh Turki Ottoman. Di Istanbul sendiri, topi fez ini juga dikenal dengan nama fezzi atau phecy. Di Asia Selatan (India, Pakistan, dan Bangladesh) fez dikenal sebagai Roman Cap (Topi Romawi) atau Rumi Cap (Topi Rumi). 

Ini menjadi simbol identiti Islam dan menunjukkan dukungan Muslim India atas kekhalifahan yang dipimpin Kekaisaran Ottoman.

Songkok mula menjadi antara pakaian pengikat kepala di dalam dunia peradaban Melayu nusantara sewal abad ke 20 kerana lebih selesa berbanding setanjak, semutar dan tengkolok.

Songkok dipakai sebagai pelengkap baju melayu bagi menghadiri majlis-majlis keramaian atau keagamaan serta sangat popular bagi masyarakat Melayu di Malaysia, Singapura, Indonesia dan di Selatan Thailand.

Di Indonesia, songkok menjadi pemakaian kepala rasmi yang pada awalnya dipopularkan oleh Presiden Sukarno. Songkok ini akan dipakai oleh rakyat Indonesia bagi menghadiri majlis-majlis perkahwinan atau majlis keagamaan seperti perayaan Aidil Fitri dan Aidil Adha.

<a href="http://mynewshub.my/main/wp-content/uploads/2014/07/ustaz-don-husna1-1.jpg"><img class="aligncenter wp-image-293350 size-full" src="http://mynewshub.my/main/wp-content/uploads/2014/07/ustaz-don-husna1-1.jpg" alt="ustaz-don-husna1-1" width="551" height="367" /></a>

Di kalangan masyarakat Melayu, songkok menjadi pemakaian kepala yang rasmi ketika menghadiri upacara-upacara rasmi seperti majlis perkahwinan, solat jumaat, upacara keagamaan dan perayaan seperti Hari Raya Puasa dan Hari Raya Qurban.

Songkok juga turut dipakai oleh pasukan tentera dan polis di Malaysia dan Brunei untuk upacara-upacara tertentu.

<a href="http://mynewshub.my/main/wp-content/uploads/2014/07/DSC5242.jpg"><img class="aligncenter wp-image-293356" src="http://mynewshub.my/main/wp-content/uploads/2014/07/DSC5242.jpg" alt="_DSC5242" width="550" height="369" /></a>

Ia terdiri daripada berbagai-bagai saiz mengikut ukuran kepala si pemakai. Songkok boleh dipakai kosong (warna hitam) atau diberi hiasan iaitu lilit yang boleh dipasang atau dibuka.

<a href="http://mynewshub.my/main/wp-content/uploads/2014/07/279538917_025d8de7e3.jpg"><img class="aligncenter wp-image-293352 size-full" src="http://mynewshub.my/main/wp-content/uploads/2014/07/279538917_025d8de7e3.jpg" alt="279538917_025d8de7e3" width="375" height="500" /></a>

Untuk mengetahui saiz songkok yang dipakai. kita perlu mengukur dengan menggunakan tali pengukur yang akan dililit di sekitar kepala iaitu di bahagian atas kening. Ukuran yang diambil adalah dalam ukuran inci. Sebagai contoh, jika ukuran lilit kepala adalah 22", makan saiz sebenar songkok si pemakai adalah 22 1/4". Tujuan saiz songkok dibesarkan 1/4" adalah bagi memastikan pemakaian songkok yang selesa.

Sumber: WIKI