Sekarang punya trend, kalau ada apa-apa yang tak puas hati semua muat naik di laman sosial kononnya untuk meminta penonton mengadilinya.

Tapi apa yang berlaku, banyak rakaman disiarkan sekerat bagi 'memenangkan' pihak yang memuatnaik video tersebut.

Contohnya 29 Jun lalu, dua video memaparkan pergaduhan pelanggan dengan pekerja parkir Aeon Bukit Tinggi disebarkan di Facebook.

Dalam video pertama, ia dimulakan dengan pekerja parkir dirakam menolak pelanggan yang kemudiannya menyinga dan mula menengking pekerja tersebut sambil dirakam temannya.

https://www.facebook.com/photo.php?v=910770205604011&amp;set=vb.185246994823006&amp;type=2&amp;theater

Bukan nak masuk belah pekerja parkir tersebut, tapi nampak sangat video ini diedit dan tidak memaparkan detik awal mengapa pelanggan tersebut ditolak.

Malah dalam video kedua pekerja tersebut telah menerangkan bahawa dia menolak pelanggan tersebut kerana dia terlebih dahulu melakukan provokasi dengan mendekatkan badan kepadanya.

Dalam video kedua juga, pelanggan terlibat yang sentiasa meninggikan suara dilihat terus menunjukkan sikap gangster dan meminta ganti rugi atas cermin matanya yang pecah.

Pekerja tersebut bersetuju mengganti bahagian yang rosak namun pelanggan itu berkeras mahu ia diganti baru. Dia turut dirakam bertanya pukul berapa pekerja terbabit balik kerja.

Perlakuannya dilihat seolah-olah sengaja memancing kemarahan pekerja terbabit bermodalkan statusnya sebagai pelanggan apatah lagi sewaktu itu kakitangan lain mulai berada di situ.

https://www.facebook.com/photo.php?v=910771805603851&amp;set=vb.185246994823006&amp;type=2&amp;theater

Bagi kami, pelanggan yang dirakam dalam video ini memang biadap dan kurang ajar.

Namun kesilapan terbesar pekerja tersebut adalah dia tidak sepatutnya melakukan kekerasan fizikal terhadap pelanggan biar diprovok bagaimana sekali pun.

Tidak pasti bagaimana pertelingkahan ini selesai tapi diharapkan ia berakhir dengan baik dan tiada siapa cedera.<strong> #mynewshub</strong>

<strong>Oleh: REM RAMZI</strong>