KUALA LUMPUR - Pelabuhan Klang masih mencatat bacaan Indeks Pencemaran Udara (IPU) tidak sihat pada tengah hari.

Menurut laman web Jabatan Alam Sekitar (JAS), ia mencatat bacaan 115, tidak banyak berbeza dengan bacaan di sebelah pagi.

Sementara itu Miri dan Sri Aman adalah antara kawasan yang mencatat bacaan IPU sederhana masing-masing pada 75 dan 74.

Kawasan lain yang mencatat bacaan sederhana termasuk Seri Manjung (67), Bakar Arang 63), Batu Muda (63), Cheras (62), Tanjung Malim (61) Petaling Jaya dan Perai (masing-masing 58).

Kawasan lain di seluruh negara mengalami IPU baik.

Bacaan IPU antara 0 dan 50 dikategori sebagai baik, 51 hingga 100 sederhana, 101 hingga 200 tidak sihat, 201 dan 300 sangat tidak sihat dan melebihi 301 sebagai berbahaya.

Bacaan IPU boleh diperoleh menerusi laman web JAS di http://www.doe.gov.my. - BERNAMA