<p style="text-align: justify;">Massachusetts – Seorang wanita yang menghasilkan sebuah memoir mengenai pembunuhan beramai-ramai Nazi ke atas Yahudi di Jerman, hingga ia menjadi memoir paling laris dijual, diarahkan membayar sebanyak $22.5 juta kepada penerbit buku, Jane Daniel selepas kisahnya itu adalah pembohongan semata-mata.</p>
<p style="text-align: justify;">Penipuan itu terbongkar selepas 17 tahun buku Misha: A Mémoire of the Holocaust Years dihasilkan dan diterbitkan pada 1997.</p>
<p style="text-align: justify;">Wanita itu, Misha Defonseca mendapat $22.5 juta dolar daripada penerbit buku tersebut yang menceritakan mengenai seorang budak perempuan Yahudi yang terpaksa mengembara ke Eropah sendirian selepas ibu bapanya ditangkap oleh Nazi.</p>
<p style="text-align: justify;">Dia juga mendakwa menghabiskan masa selama berbulan-bulan di dalam hutan bagi menyembunyikan diri dari tentera Nazi.</p>
<p style="text-align: justify;">Misha mendakwa kisah itu berlaku ketika dia berusia antara tujuh hingga 11 tahun.</p>
<p style="text-align: justify;">Selepas menghasilkan memoir itu, Misha dan penulis buku terbabit, Vera Lee memperolehi pendapatan lumayan.</p>
<p style="text-align: justify;">Kisah Misha itu kemudiannya menimbulkan kecurigaan oleh wartawan, forensik geologis dan ramai lagi.</p>
<p style="text-align: justify;">Ia mendorong Daniel untuk menyiasat dan kemudiannya mendapati nama sebenar Misha adalah Monica Ernestine Josephine dan dia juga bukan seorang Yahudi.</p>
<p style="text-align: justify;">Defonseca, yang kini menetap di Massachusetts, mengakui penjualan buku tersebut adalah berdasarkan fantasinya dan buku itu dialihbahasa kepada 18 bahasa serta dijadikan filem di Perancis.</p>
<p style="text-align: justify;">``Ia adalah cerita saya. Ia bukan realiti tapi ia adalah realiti saya. Saya ingin memohon kemaafan kepada sesiapa yang saya khianati,’’ katanya.</p>