TERNYATA isu remaja<a href="http://mynewshub.my/main/2014/06/21/kanak-kanak-oku-dikurung-sampai-kering/" target="_blank"> Orang Kelainan Upaya (OKU)</a>, Muhammad Firdaus Dullah, 15, yang ditemui dalam keadaan menyedihkan di sebuah rumah pangsa di Taman Semarak, Nilai masih lagi panas.

Ramai yang meluahkan pendapat masing-masing di laman sosial dan kebanyakan mereka mempersoalkan sikap ibu remaja terbabit yang sanggup membiarkan anaknya dalam keadaan kotor dan tidak terurus.

<a href="http://mynewshub.my/main/wp-content/uploads/2014/06/FAIZAL-memeriksa-keadaan-kanak-kanak-OKU.jpg"><img class="aligncenter wp-image-283591" src="http://mynewshub.my/main/wp-content/uploads/2014/06/FAIZAL-memeriksa-keadaan-kanak-kanak-OKU.jpg" alt="Wardina Dakwa Punca OKU Terabai Kerana Tidak Dibantu Kerajaan" width="400" height="267" /></a>

Pelakon dan pengacara, Wardina Saffiyah juga tidak terkecuali dalam memberikan buah fikirannya menerusi akaun Instagramnya.

Bezanya, dia berpendapat bahawa masalah seumpama ini berlaku kerana sistem penjagaan golongan OKU oleh kerajaan Malaysia agak 'lemah' berbanding negara luar seperti Australia.

Katanya:

<strong>“Ini berlaku salah satunya berpunca dari ibu bapa remaja OKU itu tidak diberikan bantuan. Saya (di sini mahu) bandingkan bagaimana kita masyarakat orang Islam melayan anak anak istimewa ini dengan negara yang kononnya kafir.</strong>

<strong>“Di Australia, ibu bapa kepada anak OKU akan diberi pelbagai keistimewaan seperti elaun bulanan yang tinggi. Malah kawan saya mempunyai anak OKU kedua dua suami dan isteri tidak perlu bekerja kerana disuruh kerajaan untuk fokus menjaga anaknya yang OKU.</strong>

<strong>“Anak anak OKU dihantar ke terapi secara percuma. Dihantar ke sekolah OKU berkualiti dengan percuma dan ibu bapa diberi cuti percuma setiap tahun kerana kerajaan faham betapa tertekannya untuk menjaga kanak kanak istimewa ini.</strong>

<strong>“Ya, itu negara kafir. Anak anak istimewa &amp; OKU kita pula? Di mana nilai kita? Terpaksa ibu bapa memikul beban tanpa pertolongan dan sistem sokongan yang padu dari mereka yang sepatutnya. Saya cuma berkongsi realiti, terimalah."</strong>

Dari satu sudut, kami agak setuju dengan pendapat Wardina itu dan sememangnya banyak negara luar yang maju mempunyai banyak peruntukan dan kaedah penjagaan yang cukup baik untuk golongan ini.

Namun, pada masa yang sama, kita perlu ingat bahawa usaha membantu golongan ini tidak sepatutnya hanya dipikul oleh kerajaan, sebaliknya ibu-bapa atau keluarga juga perlu berusaha bagi memastikan anak mereka mendapat pembelaan yang sewajarnya.

Kalau sudah dikurung dan langsung tiada usaha untuk memohon sebarang bantuan, perlukah kita salahkan kerajaan semata-mata?

Atau perlukah pihak <a href="http://mynewshub.my/main/2014/06/22/rujuk-kepada-jkm-jika-masalah-jaga-anak-oku/" target="_blank">berwajib</a> perlu ketuk setiap pintu rumah di Malaysia untuk pastikan tiada golongan miskin atau OKU yang tercicir daripada mendapat bantuan?

Oleh: <strong>ELZA / MYNEWSHUB.MY</strong>

&nbsp;

&nbsp;