KUALA LUMPUR - The Malaysian Insider (TMI) mempertahankan tindakan portal berita itu menyiarkan artikel bertajuk “Going by Selangor Ruler’s' yang didakwa menjalankan kempen anti-Khalid.

Ketua Pegawai Eksekutif dan Editornya, Jahabar Sadiq berkata, Tan Sri Abdul Khalid Ibrahim tidak boleh menyembunyikan maklumat tentang penyelesaian luar mahkamah atas alasan ia urusan peribadi.

"Abdul Khalid memegang jawatan tinggi sebagai Menteri Besar Selangor dan beliau tidak tidak boleh menyembunyikan maklumat tentang penyelesaian luar mahkamah.

"Beliau bukan orang awam yang tidak perlu menerangkan urusannya kepada masyarakat," katanya melalui satu kenyataan media hari ini.

Jahabar dalam pada itu berkata, TMI berasa keliru kerana laporan itu dianggap sebagai kempen anti-Khalid seperti dilaporkan MalaysiaKini sedangkan pihaknya berusaha memberi liputan segenap aspek dalam isu Menteri Besar Selangor.

Malah, katanya, TMI pernah berusaha menemuramah Abdul Khalid berhubung isu itu dan pembangunan politik tetapi tiada respons diberikan daripada pejabat beliau.

Justeru, katanya, pihaknya akan ke mahkamah untuk mempertahankan pemberitaan dan ulasan portal berita tersebut dan menjangkakan testimoni penuh dan terbuka berhubung isu melibatkan Abdul Khalid serta menerangkan semua keraguan termasuk tentang penyelesaian beliau hutang beliau Bank Islam.

Beliau bagaimanapun mendakwa berasa hairan kerana beliau, Editor Bahasa Melayu TMI, Amin Shah Iskandar dan syarikat The Edge Communications Sdn. Bhd.
yang dilaporkan sebagai defendan dalam saman itu belum menerima notis saman itu hingga pagi ini.

"TMI telah memberi respons kepada surat tuntutan peguam Abdul Khalid dan akan berusaha mempertahankan sebarang tindakan undang-undang yang difailkan," katanya.

Beberapa portal berita melaporkan Abdul Khalid bertindak memfailkan saman ke atas portal berita TMI semalam kerana didakwa menyiarkan satu artikel seolah-olah ia menjalankan kempen “anti-Khalid”.

Artikel berkenaan dalam Bahasa Inggeris yang bertajuk “Going by Selangor Ruler’s artikel itu ditulis berbaur ulasan terhadap Abdul Khalid dan ia mempersoalkan cara penyelesaian RM70 juta yang dipinjam dari Bank Islam. - mynewshub.my

&nbsp;