KUALA LUMPUR - Aliran trafik di seluruh negara dilaporkan lancar setakat pukul 9 pagi Sabtu.

Jurucakap Pusat Kawalan Trafik Plus Expressway berkata aliran trafik di Lebuhraya Utara-Selatan lancar dan terkawal.

Aliran trafik termasuk di Sungai Perak dan Juru masih lancar namun trafik dijangka mula sesak pada waktu tengahari kerana mungkin sebahagian mereka yang pulang beraya di kampung akan mula kembali ke ibu kota, katanya kepada Bernama.

Sementara itu, jurucakap Lembaga Lebuhraya Malaysia (LLM) berkata trafik di seluruh negara masih berada dalam keadaan lancar.

Maklumat terkini trafik boleh didapati menerusi talian bebas tol PLUSline 1800-88-0000 atau laman sesawang www.twitter.com/plustrafik dan hotline Lembaga Lebuhraya Malaysia 1800-88-7752 atau www.twitter.com/LLMinfotrafik. - BERNAMA