SELEBRITI popular Kim Kardashian berang apabila seorang wanita yang turut berada dalam pesawat yang dinaikinya tiba-tiba menjerit sambil menunding jari kearah anak perempuannya iaitu North West.

Wanita itu telah melemparkan kata-kata kesat yang berbaur perkauman kepada kanak-kanak itu.

"Dia (Kim) sedang bersama lelaki hitam dan bayi hitam itu adalah hasil hubungan mereka, kamu semua harus melihat bayi hitam itu," teriak wanita itu seperti dilapor contact music.

Kim memberitahu, kejadian itu berlaku ketika dia sedang tidur dalam pesawat tersebut.

Jelasnya, dia berasa seperti ditampar dengan kata-kata wanita tersebut, namun terpaksa bersabar berikutan kejadian itu berlaku di tempat awam.