KUALA LUMPUR - Rapid Bus Sdn. Bhd. (Rapid Bus) akan menyediakan perkhidmatan bas dari ibu negara ke Litar Antarabangsa Sepang (SIC) bersempena Kejohanan Superbike Dunia (WSBK) 2014 bermula 6 hingga 8 Jun ini.

Ketua Pegawai Operasi Rapid Bus, Datuk Ir. Zohari Sulaiman berkata, perkhidmatan bas RapidKL itu juga meliputi pengangkutan dari SIC ke Lapangan Terbang Antarabangsa Kuala Lumpur 2 (KLIA2).

"Kami berbangga untuk bekerjasama dengan SIC untuk kejohanan ini. Tempat mengambil dan menurunkan penumpang adalah di KL Sentral dan KLCC.

"Frekuensi antara 30 hingga 45 minit dengan pelepasan bas dari ibu negara bermula dari pukul 8 pagi dan terakhir pukul 11 pagi sepanjang tiga hari tersebut," katanya melalui satu kenyataan media hari ini.