TELUK INTAN - Dakwaan dan tohmahan sesetengah pihak kononnya kerajaan mengabaikan pembangunan di kawasan pendalaman ada suatu pembohongan, kata Menteri Kesejahteraan Bandar, Perumahan dan Kerajaan Tempatan, Datuk Abdul Rahman Dahlan.

Beliau berkata kerajaan tidak pernah meminggirkan kawasan luar bandar dan pendalaman kerana sebahagian besar daripada belanjawan negara diperuntukkan untuk membangunkan kawasan-kawasan tersebut.

"Masalah dengan sesetengah pihak dan parti pembangkang adalah mereka suka fokus kepada sesetengah kawasan terpencil untuk membuat dakwaan bahawa kerajaan gagal membawa pembangunan di kawasan luar bandar dan pedalaman," katanya.

Abdul Rahman berkata demikian kepada kepada pemberita selepas merasmikan Balai Bomba Sukarelawan di Langkap, dekat sini, hari ini.

Beliau juga berkata kementeriannya telah meluluskan penubuhan Bomba Bantuan, sama seperti Polis Bantuan di mana kedudukan mereka lebih rasmi berbanding Bomba Sukarelawan. - BERNAMA