SHAH ALAM - Kekecohan yang berlaku pada pemilihan Parti Keadilan Rakyat (PKR), Ahad lalu, hingga menyebabkan penangguhan pemilihan di 11 daripada 22 cabang, akan dibincangkan dalam biro politik PKR Pusat, malam ini.

Penyandang Ketua Cabang Kuala Selangor yang juga calon Timbalan Presiden PKR, Tan Sri Abdul Khalid Ibrahim, berkata semua aspek termasuk saranan Penyandang Timbalan Presiden Azmin Ali, yang mahu menubuhkan satu jawatankuasa khas pemilihan menggantikan Jawatankuasa Pemilihan Pusat (JPP), turut dibincangkan malam ini.

"Oleh itu, kami dinasihatkan supaya tidak mengeluarkan sebarang kenyataan kerana semua perkara berkaitan hal Pemilihan PKR akan dibincangkan malam ini," katanya. - <strong>Berita Harian</strong>