China - Sewa paha untuk iklan. Itu kaedah baru yang digunakan oleh sebuah agensi pengiklanan bagi mencari pelanggan.

Mereka menggunakan lebih 100 pelajar perempuan sebuah universiti dan membayar kepada gadis-gadis berkenaan untuk menyewa kaki mereka.

Sebagai balasan, syarikat pengiklanan itu boleh melekatkankan iklan termasuk bar kod pada peha pelajar terbabit.

Selain itu, pelajar tersebut juga perlu duduk diam jika ada mana-mana pelanggan yang ingin merakamkan kod bar pada paha mereka.

``Pada mulanya kami menjangkakan sukar untuk mencari gadis yang mahu pehanya disewa. Namun akhirnya kami dengan mudah menemui mereka yang ingin mengambil bahagian,’’ kata jurucakap produk tersebut.

Dalam pada itu, salah seorang pelajar terbabit, Xia Yu, 19, berkata dia bersetuju untuk terlibat dalam kempen pengiklanan itu kerana ia bukannya sesuatu yang salah.

``Hanya iklan yang kecil pada kaki dan saya mendapat duit,’’ katanya.

Bagaimanapun tidak semua orang bersetuju dengan tindakan tersebut kerana ia disifatkan sebagai perbuatan memalukan.