Syarikat gergasi gajet terkenal dari China, Lenovo yang dikatakan bakal menjadi anak syarikat Motorola, baru sahaja mengesahkan flagship terbarunya  - Vibe Z2 Pro.

Buat pertama kalinya Lenovo mengeluarkan peranti bersaiz 6 inci dengan resolusi 2560 x 1440 pixel dan merupakan antara telefon pintar dengan skrin 2k terbaru di pasaran pada masa kini.

Melengkapkan peranti ini adalah cip pemprosesan qualcomm snapdragon 801 chipset (MSM8974AC) dengan 2.5GHz quad-core Krait 400 CPU, 3GB RAM, Adreno 330 GPU. Untuk bahagian belakang, ia menyertakan kamera 16-megapixel dan juga kamera hadapan 5-megapixel.

Apa yang menariknya ialah kadar kuasa baterinya menjangkau sebanyak 4,000 mAh, bersamaan hampir dua kali ganda jangka hayat peranti keluaran Apple iPhone.

Dengan kadar saiznya sahaja anda pasti tidak menjangkakan kadar kemampuan baterinya lebih tinggi berbanding Samsung Galaxy Note 3 yang menggunakan 3,200 mAh dan HTC One Max sebanyak 3,300 mAh.

Ia didatangkan dengan warna titanium, emas dan hitam sebagai pilihan warna dan boleh didapati di pasaran sekitar September.

<iframe src="//www.youtube.com/embed/LwmvrHgFHdk" width="560" height="315" frameborder="0" allowfullscreen="allowfullscreen"></iframe>

Sumber: <a href="http://www.engadget.com/2014/08/05/lenovo-vibe-z2-pro/" target="_blank">ENGADGET</a>

Oleh: <strong>hzqahmd</strong>