<p style="text-align: justify;">KUALA LUMPUR - Enam kawasan di seluruh negara mencatat kualiti udara sederhana setakat 7 pagi Isnin, menurut Jabatan Alam Sekitar.</p>
<p style="text-align: justify;">Kawasan itu ialah Pasir Gudang dengan catatan Indeks Pencemaran Udara (IPU) 51, Bandaraya Melaka (51), Nilai (52), Balok Baru, Kuantan (62), Pelabuhan Kelang (52) dan Kemaman (93), menurut laman sesawang JAS.</p>
<p style="text-align: justify;">Bacaan IPU antara 0 dan 50 dikategori sebagai baik, 51 hingga 100 (sederhana), 101 ke 200 (tidak sihat), 201 hingga 300 (sangat tidak sihat) dan 300 ke atas (bahaya).</p>
<p style="text-align: justify;">Orang ramai boleh merujuk portal http://www.doe.gov.my untuk mengetahui bacaan IPU di kawasan masing-masing. - BERNAMA</p>