<p style="text-align: justify;">LOS ANGELES - Sebuah salinan album The Beatles yang jarang ditemui dilelong pada harga AS$290,500 (RM898,284), lapor portal berita The Hollywood Reporter.</p>
<p style="text-align: justify;">Album tersebut berjudul "Sgt. Pepper's Lonely Hearts Club Band mempunyai tandatangan empat anggota kumpulan berkenaan.</p>
<p style="text-align: justify;">Ia dibeli kelmarin oleh seorang pembeli yang identitinya tidak didedahkan.</p>
<p style="text-align: justify;">Lelongan itu dibuat oleh firma Heritage Auctions yang berpangkalan di Dallas.</p>
<p style="text-align: justify;">Menurut portal itu, album itu sebelum ini dijangka dilelong pada harga hanya AS$30,000 (RM92,766).</p>
<p style="text-align: justify;">Ia dipercayai ditandatangani oleh empat anggota kumpulan itu pada kulit album tersebut pada Jun 1967.</p>
<p style="text-align: justify;">Menurut portal itu, sebelum ini kulit album Meet the Beatles dilelong pada harga AS$150,000 (RM463,830). - AFP</p>