TAWAU - Adun Balung, Datuk Syed Abas Syed Ali mengingatkan bahawa usaha membantu golongan kurang bernasib baik tidak seharusnya terbatas kepada kaum tertentu sahaja.

Beliau berkata, terdapat juga golongan kurang bernasib baik daripada kaum lain di negeri ini yang perlu dibantu bagi meringankan beban mereka.

"Usaha membantu semua kaum yang kurang bernasib baik adalah perlu dan ia harus dilaksanakan secara berterusan dalam memastikan keperluan mereka ini dapat dipenuhi.

"Oleh itu, kita kena adil dan tidak memilih kaum sekiranyanya memberi bantuan," katanya pada majlis penyampaian sumbangan kepada fakir dan miskin di Masjid Kinabutan Kecil, di sini hari ini.

Beliau berkata kerajaan juga akan sentiasa memperjuangkan nasib rakyat dengan menghulurkan pelbagai bantuan kepada mereka yang memerlukan secara berterusan.

Turut hadir, Pemimipin Pembangunan Masyarakat Kawasan Balung, Said Hassan Said Idrus, Pemimpin Kemajuan Masyarakat Kawasan Balung, Gafar Ahmad dan Ketua Anak Negeri Kawasan Balung, Jelson Panglima Awang. - BERNAMA