LOS ANGELES - Isteri penyanyi Jon Bon Jovi, terpaksa dikejarkan ke hospital selepas pisau yang digunakan untuk memotong sayur, telah terhiris tapak tangannya

Kejadian berlaku di rumah agam milik pasangan Bon Jovi dan Dorothea Hurley.

Ketika itu Dorethea sedang memotong sayur di dapur rumah mereka, dan luka pisau itu agak dalam hingga menyebabkan darah mengalir dengan banyak.

Bon Jovi yang ada di rumahnya ketika itu telah mengejarkan isterinya ke hospital.

Bagaimanapun keadaan Dorethea dilaporkan stabil dan dilaporkan sudah dibenarkan pulang ke rumah.