JOHOR BAHRU - Beberapa kawasan di daerah Kluang akan mengalami gangguan bekalan air selama 16 jam pada Rabu ini berikutan kerja-kerja penyelenggaraan loji di Sembrong Timur.

Ketua Jabatan Komunikasi Korporat Syarikat Air Johor Holdings Sdn Bhd (SAJH) Jamaluddin Jamil berkata gangguan bermula pukul 9 pagi Rabu hingga jam 1 pagi Khamis.

"Kawasan yang mengalami gangguan ialah sepanjang Jalan Kota Tinggi hingga Sekolah Menengah Kebangsaan Jalan Kota Tinggi, Taman Gunung Lambak, Kampung Gunung Lambak, Kluang Setia, sebahagian Jalan Besar dan Hospital Pakar Utama," katanya dalam kenyataan, hari ini.

Jamaluddin berkata turut terlibat ialah Jalan Abdullah, Taman Kurnia, Yap Tau Sah, Jalan Kampung Melayu, Jalan Bunga Raya, Jalan Dahlia, Jalan Datuk Musa, Taman Sayang, Kluang Baru, sepanjang Jalan Kampung Paya hingga Kampung Palembang Baru, Taman Ilham, Taman Datuk Amar Diraja, Taman Nasib dan Taman Datuk Kapten Ahmad.

Kawasan lain ialah Taman Korakyat, Taman Matahari, Taman Makmur, Taman Fajar, sepanjang Jalan Kampung Tengah, Taman Puteri, Taman Indah Jaya 3, Taman Sri Tengah, Taman Majupudu, Taman Kampung Majid, Taman Sri Jaya, Taman Aman, Aeon Big, Econsave dan Kem Batu Tiga.

"Selain itu, Taman Kluang Setia, Kampung Datuk Abd Rahman Yassin, Taman Koperasi, Taman Sam Hoe, Taman Ria, Taman Bahagia, Taman Megah, Jalan Padang Tembak, Perumahan Ladang Kluang, Taman Padang Tembak, Kampung Sri Tenggara, perumahan polis, sepanjang taman perumahan Jalan Kampung Baru hingga Kampung SC dan kawasan sekitar turut terlibat," katanya.

Turut terbabit Taman Perkasa, Taman Anggerik, Taman Anggerik Merah,Taman Impian, Taman Sentosa, Taman Oked, Taman Lambak, Taman Kaseh dan Kampung Sembrong Dalam.

Gangguan juga meliputi kawasan Industri Wawasan, Industri Lau Kim Tech, Industri Batu 4, Industri Sinaran, Industri Jalan Mersing 2, Ladang Renggo Malay, Ladang Chuan Hoe, Penjara Kampung Gajah, Kampung Sri Tambak, Kampung Gajah, Kampung Melayu Batu 5, GSA Batu 13, Ladang Halifah, Industri Matahari.

Kawasan lain ialah Nyior, seluruh Chamek, seluruh Pekan Paloh, Batang Redan, sepanjang Jalan Yong Peng-Paloh hingga GSA Batu 7, Ladang Kali Melaya, Ladang Bukit Paloh, Ladang Kempas, Ladang Mados dan Felcra Batu 4.

Orang ramai dinasihatkan menyimpan bekalan air secukupnya sepanjang tempoh gangguan berkenaan serta boleh menghubungi Pusat Operasi SAJH di talian bebas tol 1-800-88-7474 atau menghantar khidmat pesanan ringkas ke 019-7727474 untuk mendapatkan bantuan, katanya. - Bernama