<strong>Barisan Kesebelasan Utama (Kemungkinan)</strong>

BRAZIL    : <strong>Cesar; Alves, Luiz, Silva, Marcelo; Gustavo, Paulinho; Hulk, Oscar, Neymar; Fred.</strong>

CROATIA : <strong>Pletikosa; Srna, Lovren, Corluka, Pranjic; Vukojevic, Modric; Perisic, Rakitic, Kovacic; Olic.</strong>

Pengadil : <strong>Yuichi Nishimura</strong> (Jepun)

Sepak mula Piala Dunia FIFA 2014 di Brazil bakal bermula dalam beberapa jam sahaja lagi pada pukul 4 pagi awal pagi esok.

Perlawanan pembukaan edisi kali ini adalah di antara Brazil sebagai tuan tumah menentang Croatia. Bagi Brazil jurulatih yang pernah membawa kejayaan menjuarainya pada edisi 1994 di Amerika Syarikat iaitu Luiz Felipe Scolari kali ini sekali lagi membimbing pasukan itu.

Biarpun pemain Brazil Oscar dikatakan agak lemah persembahannya, namun Scolari mahu pemain muda itu segera mengikut rentak perlawanan pada awal pagi nanti.

Dari segi formasi, bekas jurulatih Chelsea itu berkemungkinan besar mengunakan formasi 4-2-3-1, antara formasi selamat pada mana-mana perlawanan yang mendebarkan dan tidak dijangka.

Biarpun memegang reputasi sebagai pemenang Piala Dunia paling banyak, Croatia mampu melakar kejutan ke atas pasukan 'Samba' itu pada masa-masa kemenangan betul-betul diperlukan.

Persembahan Croatia awal pagi nanti dijangka sedikit terencat dengan ketiadaan Mario Mandzukic kerana digantung perlawanan kerana dilayangkan kad merah pada perlawanan menentang Iceland pada November tahun lalu.

Agak istimewa apabila seorang daripada pemain Croatia iaiti Eduardo telah dilahirkan dan dibesarkan di Brazil tetapi beliau bermain lama untuk Croatia.

Beliau mengakui kemungkinan awal pagi nanti lagu kebangsaan kedua-dua negara akan dinyanyikannya.

Kita tunggu dan lihat bagaimana pergerakan permainan Croatia yang dibawah bimbingan Niko Kovac apabila berhadapan dengan 'Samba' Brazil nanti. Pastinya tumpuan akan diberikan kepada pemain Brazil yang beraksi untuk Barcelona, Neymar pada perlawanan esok.

Croatia dalam sejarah Piala Dunia paling cemerlang berjaya menduduki tempat ketiga pada edisi 1998 di Perancis.

&nbsp;