<strong>Susulan kejadian sebuah <a title="Artikel Asal" href="http://mynewshub.my/main/2014/07/02/terowong-runtuh-laluan-di-jalan-imbi-jerlus/" target="_blank">terowong bawah tanah yang masih dalam pembinaan runtuh</a> pagi tadi di ibu negara, kerja-kerja pembersihan oleh pihak kontraktor kini giat dijalankan dengan menggunakan jentolak.</strong>

Kejadian itu berlaku di simpang empat menghadap Jalan Imbi berhampiran pusat membeli-belah Berjaya Times Square dan tapak bekas Penjara Pudu.

Jurucakap Bomba dan Penyelamat Kuala Lumpur berkata akibat kejadian pada pukul 10.30 pagi itu, laluan di Jalan Imbi terjerlus sepanjang 19 meter tetapi tiada <strong><a title="Nafi Jalan Imbi Runtuh Kerana Projek MRT" href="http://mynewshub.my/main/2014/07/02/nafi-jalan-imbi-runtuh-kerana-projek-mrt/" target="_blank">kemalangan jiwa</a> </strong>dilaporkan.

<strong>"Laporan awal mendapati ia kemungkinan berpunca daripada paip besar Syabas (Syarikat Bekalan Air Selangor Sdn Bhd) yang pecah, namun siasatan masih dijalankan," katanya di tempat kejadian.</strong>

<strong>Susulan kejadian itu juga, Perkhidmatan KL Monorail dari stesen Hang Tuah ke Stesen Imbi terpaksa dihentikan akibat runtuhan bawah tanah berdekatan dengan tiang monorel di simpang empat Jalan Imbi berkenaan.</strong>

Tinjauan Mynewshub.my di tempat kejadian mendapati laluan ke semua arah di kawasan simpang empat berkenaan telah ditutup untuk memudahkan kerja-kerja pembersihan.

<a href="http://mynewshub.my/main/wp-content/uploads/2014/07/Runtuh_3.jpg"><img class="aligncenter size-full wp-image-286815" src="http://mynewshub.my/main/wp-content/uploads/2014/07/Runtuh_3.jpg" alt="Runtuh_3" width="530" height="405" /></a>

Wartawan pelbagai agensi media yang hadir juga diarahkan untuk berada jauh kira-kira 50 meter dari tempat tanah jerlus berkenaan.

Orang ramai juga dilihat membanjiri jejantas berdekatan bangunan Ibu Pejabat Polis Kontinjen Kuala Lumpur.

Tiada sebarang kemalangan jiwa atau kecederaan dilaporkan berlaku akibat daripada runtuhan berkenaan.

Laluan trafik di sekitar laluan Jalan Hang Tuah dan Jalan Imbi sesak dengan<strong><a title=" Najib Menasihati Orang Ramai Minum Air Secukupnya" href="http://mynewshub.my/main/2014/06/24/najib-menasihati-orang-ramai-minum-air-secukupnya/" target="_blank"> orang ramai </a></strong>memperlahankan kenderaan masing-masing untuk meninjau apa yang berlaku di kawasan runtuhan.

https://www.facebook.com/photo.php?v=910190205662011&amp;set=vb.185246994823006&amp;type=2&amp;theater

Anggota polis ditempatkan di kawasan kejadian bagi mengawal keadaan dan melarang orang ramai untuk menghampiri lubang yang terhasil akibat runtuhan itu. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong> | Foto dan Video : <strong>RIZA RAZAK</strong>