Beijing - Gambar seorang lelaki yang mencampakkan wang kertas sebanyak 1 juta yuan (RM503,000) ketika bertengkar dengan dengan bekas kekasihnya di sebuah hospital di Harbin tersebar meluas di Weibo, laman sosial utama di China.

Lelaki yang sudah berkahwin itu dilaporkan mencampakkan wang berkenaan pada bekas kekasihnya, jururawat di hospital berkenaan, kerana terlalu marah apabila wanita itu menerima kereta BMW daripada teman lelaki barunya.

Sumber yang tidak dikenali memberitahu wartawan, pasangan berkenaan bertengkar di depan unit kecemasan selama beberapa minit sebelum lelaki itu bertindak demikian.

Pergaduhan itu dileraikan oleh pengawal keselamatan.

Bagaimanapun, apa yang terjadi dengan wang itu tidak diketahui. - Agensi