KUALA KANGSAR - Perdana Menteri Datuk Seri Najib Tun Razak dan isteri Datin Seri Rosmah Mansor pada Khamis memberi penghormatan terakhir kepada Almarhum Sultan Perak Sultan Azlan Shah, yang mangkat Rabu.

Najib yang sedang dalam rangka lawatan rasmi ke China, tiba di Balairong Seri Istana Iskandariah, Bukit Chandan di sini pada 9 pagi dan akan kembali ke Beijing untuk menyambung lawatan enam hari yang bermula Selasa sempena ulang tahun ke-40 hubungan diplomatik antara Malaysia dan China.

Beliau diiringi Pemangku Raja Perak Raja Dr Nazrin Shah dan Menteri Besar Datuk Seri Dr Zambry Abdul Kadir dan turut bertemu kerabat diraja Perak untuk merafak sembah ucapan takziah atas kemangkatan baginda.

Istiadat penghormatan terakhir dimulakan dengan kumpulan orang awam dari pukul 9 pagi hingga 11.30 pagi sebelum disusuli orang kenamaan, menteri, timbalan menteri, menteri besar, ketua menteri dan perwakilan asing dari 11.45 pagi hingga 1.15 tengah hari.

Ini diiikuti Raja-Raja Melayu, Yang Dipertua Negeri, Ketua Negara dan Ketua Kerajaan dari 1.30 tengah hari hingga 2.15 petang.

Sultan Azlan Shah, 86, mangkat pada pukul 1.30 tengah hari semalam dan jenazah baginda akan dimakamkan di Makam Diraja Kuala Kangsar selepas solat Asar.

Jenazah baginda kini disemayamkan di Balairong Seri Istana Iskandariah, Kuala Kangsar untuk penghormatan terakhir.

Baginda memerintah Perak selama tiga dekad sejak ditabalkan pada 3 Feb 1984. - BERNAMA

<a href="http://mynewshub.my/main/wp-content/uploads/2014/05/33.jpg"><img class="aligncenter size-medium wp-image-275257" src="http://mynewshub.my/main/wp-content/uploads/2014/05/33-300x225.jpg" alt="33" width="300" height="225" /></a>

<a href="http://mynewshub.my/main/wp-content/uploads/2014/05/44.jpg"><img class="aligncenter size-medium wp-image-275259" src="http://mynewshub.my/main/wp-content/uploads/2014/05/44-300x225.jpg" alt="44" width="300" height="225" /></a>

<a href="http://mynewshub.my/main/wp-content/uploads/2014/05/11-1.jpg"><img class="aligncenter size-medium wp-image-275260" src="http://mynewshub.my/main/wp-content/uploads/2014/05/11-1-300x225.jpg" alt="11 (1)" width="300" height="225" /></a>

&nbsp;

&nbsp;