Kalau mengkaji latar belakang pelakon Johan As'ari pastinya anda mengetahui yang dia merupakan di antara selebriti yang mempunyai ilmu agama yang agak tinggi.

Namun, Johan mengakui sejak menceburkan diri dalam bidang hiburan, dia sedikit terbuai dengan keseronokan sehingga menyebabkannya lupa diri dan mula meninggalkan solat.

Memetik mStar, Johan menyatakan,<strong>"dahulu saya seorang yang cintakan ilmu dan sanggup menggembara ke Batam dan Jambi, Indonesia berbulan-bulan bagi mendalami pengetahuan Islam. Kemudian saya balik ke Malaysia dan belajar di Kolej Universiti Islam Malaysia (KUiM) dalam jurusan kaunselor, selepas itu saya mendapat tawaran berlakon".</strong>

<strong>"Sekelip mata saya terus jadi popular yang saya langsung tidak pernah terfikir. Daripada situ saya sedikit demi sedikit berubah dan seronok dengan populariti yang saya kecapi hingga lupa untuk sembahyang dan berzikir yang dahulunya memang menjadi amalan saya," katanya.</strong>

Antara drama terawal yang dibintangi Johan ialah Juvana dan Cinta Elysa bergandingan dengan pelakon yang pernah digosipkan bercinta dengannya, Fasha Sandha.

Jadinya, Johan berniat untuk kembali semula belajar seperti dahulu dan terus mendalami ilmu agama agar hatinya tidak lagi tersasar jauh.

Walaupun begitu, Johan tidak berhasrat untuk mengundurkan diri daripada dunia seni, sebaliknya akan terus berusaha untuk mengimbangkan antara kerjaya seninya dan tuntutan akhirat. -<strong> MYNEWSHUB.MY</strong>

Oleh: <strong>JULIANA JOHAR </strong>