Apa sahaja yang berlaku di Syarikat Penerbangan Malaysia (MAS) sekarang pasti menarik perhatian umum.

Misalnya walaupun kemalangan boleh berlaku di mana-mana tetapi bila melibatkan pesawat MAS ia menjadi satu yang sensitif.

Apatah lagi, sebuah pesawat MAS baru sahaja dilaporkan dilanggar kereta Perodua Viva semasa di parkir Lapangan Terbang Antarabangsa Kuala Lumpur (KLIA), bulan lepas.

<a href="http://mynewshub.my/main/wp-content/uploads/2014/06/Screen-Shot-2014-05-16-at-12.03.30-AM.png"><img class="alignnone size-medium wp-image-277593" src="http://mynewshub.my/main/wp-content/uploads/2014/06/Screen-Shot-2014-05-16-at-12.03.30-AM-300x129.png" alt="Screen-Shot-2014-05-16-at-12.03.30-AM" width="300" height="129" /></a>

Tup-tup insiden lebih kurang serupa berulang lagi apabila pesawat B737-800 MAS dilanggar pula kenderaan bagasi ketika diparkir di KLIA, semalam.

Difahamkan, pelanggaran tersebut bukan sahaja menyebabkan kerosakan pada bahagian bawah badan pesawat yang robek malah memberi kesan pada fiuslaj.

Hal ini menyebabkan penumpang yang sepatutnya menaiki pesawat itu terpaksa dipindahkan ke pesawat lain.

Jurucakap MAS yang mengesahkan kejadian ini dilaporkan memberitahu, pemandu kenderaan bagasi terlibat kini digantung kerja sementara siasatan dijalankan. <strong>- MYNEWSHUB.MY</strong>

<strong>Oleh: REM RAMZI</strong>