KUANTAN - Lima sekeluarga nyaris maut setelah rumah mereka hangus dalam kebakaran yang berlaku di FELDA Bukit Goh di sini, hari ini.

Pegawai Perhubungan Awam Jabatan Bomba dan Penyelamat Negeri Pahang, Anuar Hassan, berkata semua penghuni rumah sempat melarikan diri sebelum api marak membakar kediaman mereka dalam kejadian kira-kira jam 9 pagi.

"Sebaik menerima maklumat berhubung kejadian itu kira-kira jam 9.09 pagi, tiga jentera dari Balai Bomba Kuantan dan Indera Mahkota dengan kekuatan 10 anggota bergegas ke tempat kejadian," katanya ketika dihubungi di sini hari ini.

Beliau berkata, api berjaya dikawal kira-kira setengah jam kemudian.

Punca dan jumlah kerugian masih dalam siasatan. - BERNAMA