Dengan seorang Ahli Parlimen sudah dijanjikan kerusi di dalam<strong> <a title="Menteri Sibuk Berpolitik, Undur Diri Dari Kabinet" href="http://mynewshub.my/main/2014/06/03/menteri-sibuk-berpolitik-undur-diri-dari-kabinet/" target="_blank">kabinet</a> </strong>selepas memenangi Pilihan Raya Kecil (PRK) Parlimen Teluk Intan, sudah hampir pasti rombakan kabinet semakin hampir.

Laman portal Agenda Daily memetik sumber dari Putrajaya yang berkata rombakan berkenaan akan dilakukan sebelum akhir bulan ini yang dijangka akan menyaksikan dua menteri baharu dilantik.

Berdasarkan sumber itu, Perdana Menteri, Datuk Seri Najib Tun Razak sedang meneliti butiran lebih terperinci mengenai<strong> <a title="Micheal Schumacher Masih Koma, Tiada Perubahan" href="http://mynewshub.my/main/2014/06/02/micheal-schumacher-masih-koma-tiada-perubahan/" target="_blank">perubahan</a></strong> itu yang pastinya akan melibatkan Presiden MCA dan Gerakan.

Presiden MCA, Datuk Seri Liow Tiong Lai dan Presiden Gerakan, Datuk Mah Siew Keong yang memenangi Pilihan Raya Kecil (PRK) Teluk Intan akan diberikan kerusi dalam Kabinet.

<strong>Ia berikutan sambutan yang begitu baik diterima Najib sewaktu di China, dan potensi yang luas bagi perdagangan antara Malaysia dan China yang melihat ada keperluan untuk mewujudkan perwakilan Cina dalam Kabinet.</strong>

<strong>Najib  yang juga Presiden UMNO dijangka akan mengisikan tiga jawatan timbalan menteri ‘yang masih kosong’ sejak pilihan raya umum lalu.</strong>

Jawatan berkenaan adalah Kementerian Kewangan, Kementerian Pelancongan dan Jabatan Perdana Menteri.

Menurut sumber Putrajaya yang sama mencadangkan bahawa seramai tiga menteri yang sedang berkhidmat ketika ini, dua daripada mereka adalah senior, mungkin terjejas di dalam rombakan itu.

Menteri tersebut dari UMNO tetapi sebarang rombakan yang melibatkan mereka tidak akan menjejaskan kuota UMNO dalam Kabinet.

Walau bagaimanapun sukar untuk meramal keputusan <strong><a title="Rosmah Kunjungi Isteri Perdana Menteri Perancis" href="http://mynewshub.my/main/2014/06/06/rosmah-kunjungi-isteri-perdana-menteri-perancis/" target="_blank">Perdana Menteri</a></strong>.

<strong>Namun menurut sumber, Najib mungkin akan bertindak balas terhadap rasa tidak puas hati di kalangan ahli UMNO mengenai beberapa menteri ini.</strong>

<strong>Najib tidak mungkin akan mengembangkan lagi jumlah kerusi Kabinet untuk menampung permintaan bagi jawatan-jawatan itu.</strong>

Kabinet sekarang ini sudah mencukupi dengan 32 menteri dan 26 timbalan <strong><a title="Yakini Sijil Halal Jakim, Kata Menteri" href="http://mynewshub.my/main/2014/06/05/yakini-sijil-halal-jakim-kata-menteri/" target="_blank">menteri</a></strong>.

Sehubungan itu, media ketika ini akan memantau rapi pergerakan Najib yang dilihat bila-bila masa sahaja akan menghadap Yang di-Pertuan Agong bagi mendapat perkenan Baginda sebelum beliau meneruskan dengan rombakan Kabinet.

Sumber Putrajaya percaya bahawa rombakan itu akan dibuat pada bulan ini untuk memberi masa kepada menteri-menteri baharu masa untuk mempelajari dan memahami tugasnya, yang biasanya selama enam bulan sebagai tempoh dijadikan penanda aras. – <strong>MYNEWSHUB.MY</strong>