Negeri yang mempunyai kerusi Dewan Undangan Negeri (Dun) dalam jumlah genap akan diteli semula oleh Suruhanjaya Pilihan Raya (SPR) dalam persempadanan semula yang dijadual tahun ini.

Pengerusi SPR, Tan Sri Abdul Aziz Mohd Yusof berkata kerusi Dun seharusnya dalam bilangan ganjil bagi mengelak berlaku maslah apabila kedudukan menjadi 50-50.

"Walaubagaimanapun, sekiranya ini berlaku, Speaker sesetengah negeri boleh menentukan siapa yang berhak memerintah negeri itu.

"Kami sedang dalam proses menyediakan notis untuk proses persempadanan di negeri-negeri yang mempunyai jumlah kerusi genap seperti Terengganu," katanya dipetik Astroawani.

Sepuluh negeri mempunyai bilangan kerusi Dun genap iaitu Kedah (36), P.Pinang (40), Selangor (56), Negeri Sembilan (36), Melaka 28, Johor 56, Teregganu (32), Pahang (42) dan Sabah (60).

Empat negeri lagi mempunyai bilangan kerusi ganjil ialah Perlis (15), Perak (59), Kelantan (45) dan Sarawak (71). - <strong>HARAKAHDAILY</strong>