Seorang remaja pengutip bola tenis atau "ball boy" di Kejohanan Tenis Terbuka Perancis di Rolland Garros pastinya bertuah apabila diajak berkongsi kerusi dengan pemain pilihan kedua kejohanan Novak Djokovic.

Ketika itu hujan tiba-tiba turun pada perlawanan Djokovic menentang Jao Sousa dan beliau sedang mendahului di set kedua dengan 5-2 selepas memenangi set pertama 6-1.

Pada mulanya, Djokovic mengajak remaja itu duduk dan memegang raketnya. Jelas dia terkejut apabila menerima peluang yang memang tidak pernah dialami oleh mana-mana ball boy sebelum ini.

Kemudia, pemain tenis dari Serbia itu memberikan remaja berkenaan sebotol air mineral Perrier dan Djokovic mengambil minuman sukan dan kedua-duanya sempat minum bersama.

Ball boy itu sepanjang saat yang pastinya mendebarkan itu hanya ketawa tidak mempercayainya boleh berlaku.

Dalam perlawanan itu Djokovic menang 6-1, 6-2 dan 6-4 dan akan menemui Jeremy Chardy pada perlawanan pusingan kedua. - <strong>MYNEWSHUB.MY</strong>

Oleh :<strong> IKA</strong>