KUALA LUMPUR - Jordan pada Selasa menyokong ketetapan Majlis Keselamatan Pertubuhan Bangsa-Bangsa Bersatu (PBB) berhubung tragedi pesawat Malaysia Airlines (MAS) Penerbangan MH17 yang terhempas di timur Ukraine.

Agensi berita Jordan, Petra, melaporkan wakil Jordan di Majlis Keselamatan PBB menegaskan tentang pentingnya siasatan menyeluruh terhadap kejadian itu agar pihak yang bertanggungjawab dibawa ke muka pengadilan.

<strong>Beliau juga menekankan akan pentingnya melindungi tapak kemalangan daripada diceroboh dan diganggu dengan kerjasama semua pihak yang terlibat dalam kejadian ini.</strong>

<strong>Majlis Keselamatan PBB yang membahas Resolusi No. 2166 itu dengan sebulat suara mengutuk pihak-pihak yang terbabit dalam insiden itu.</strong>

Penerbangan MH17 dari Amsterdam ke Kuala Lumpur dipercayai ditembak jatuh di ruang udara timur Ukraine pada 17 Julai lepas.

Menteri Luar Belanda, Australia dan Luxembourg turut mengambil bahagian dalam perbahasan Majlis Keselamatan itu. - <strong>BERNAMA</strong>