<p style="text-align: justify;">PADANG BESAR - Unit Pencegah Penyeludupan Perlis menahan dua lelaki dalam kes berasingan yang cuba menyeludup keseluruhan 4,380 kilogram (kg) minyak masak bersubsidi ke negara jiran.</p>
<p style="text-align: justify;">Komander UPP Perlis, Deputi Superitendan Syed Basri Syed Ali berkata seorang daripadanya yang memandu sebuah lori ditahan di sekatan jalan raya di Km 27, Jalan Padang Besar-Kangar kira-kira pukul 3.20 petang semalam.</p>
<p style="text-align: justify;">Beliau berkata lori itu didapati membawa 250 kotak mengandungi 4,250 paket minyak masak seberat satu kg setiap paket yang keselurhan bernilai RM11,900.</p>
<p style="text-align: justify;">"Kotak-kotak yang berisii minyak berkenaan ditimbun pula dengan kotak berisi buah kismis," katanya pada sidang media di sini hari ini.</p>
<p style="text-align: justify;">Lori itu turut ditahan.</p>
<p style="text-align: justify;">Sementara itu seorang peniaga runcit dari Kuala Perlis ditahan di kawasan Arked Niaga Wang Kelian di kawasan sempadan kira-kira 7.30 pagi tadi dan ditemui 450 kg minyak masak dan 120 bungkus tepung gandum yang kesemuanya bernilai lebih RM1,200 di dalam keretanya.</p>
<p style="text-align: justify;">Kereta itu telah disita.</p>
<p style="text-align: justify;">Syed Basri berkata minyak masak berharga RM2.60 satu kg di Malaysia berbanding RM4.60 di Thailand. - BERNAMA</p>