GAZA kini teruk dihimpit krisis kemanusiaan selepas hampir setengah juta penduduknya kehilangan tempat tinggal manakala mayat kanak-kanak penuh sesak dalam bilik sejuk.

Peperangan zionis juga mengakibatkan hampir separuh pekerja perubatan tidak dapat menjalankan tugas mereka.

Dianggarkan tiga hospital, 14 klinik dan 29 ambulans mengalami kerosakan akibat serangan udara Israel.

Malah 270,000 penduduk yang terdesak terpaksa berlindung di 90 khemah Pertubuhan Bangsa-bangsa Bersatu (PBB) yang tidak mempunyai bekalan air bersih sejak dua minggu lalu.

<a href="http://mynewshub.my/main/wp-content/uploads/2014/08/gaza11.jpg"><img class="alignnone  wp-image-296593" src="http://mynewshub.my/main/wp-content/uploads/2014/08/gaza11.jpg" alt="gaza1" width="488" height="328" /></a>

Selain itu kemudahan sanitari juga mengalami kerosakan teruk dan bandar Gaza hanya menerima bekalan elektrik selama dua jam setiap hari. Namun ada kawasan yang langsung tidak mendapat bekalan elektrik manakala sebuah khemah pelarian di Jabalia kini mempunyai 10,000 penduduk.

Krisis semakin buruk apabila zionis menyerang sekolah PBB, membunuh 10 orang  yang sedang menunggu bekalan makanan diserahkan kepada mereka.

Menurut pemangku ketua pejabat Pertubuhan Kesihatan Sedunia (WHO),Dr. Ambrogio Manenti, kesukaran mendapatkan kemudahan kesihatan menyebabkan nyawa beribu-ribu penduduk Palestin terancam.

Sementara itu di Rafah, pemimpin politik Fatah, Ashraf Goma berkata, tentera udara Israel telah mengebom banda-bandar melalui udara, darat dan laut, menyebabkan penduduk sukar menguruskan mereka yang cedera dan terkorban.

``Mereka yang cedera terpaksa berlindung di tepi jalan manakala mayat-mayat pula bergelimpangan dan kita tidak dapat menutup mayat tersebut, akibat bedilan bom,'' katanya.