Sebanyak 32 sekolah di beberapa daerah sekitar Sabah diarah tutup hari ini akibat banjir selepas paras air sungai meningkat pada paras bahaya ekoran hujan berterusan sejak petang semalam.

Pengarah Jabatan Pendidikan Negeri (JPNS), Datuk Jame Alip berkata, sebanyak 13 sekolah di Keningau diarah tutup, Beaufort (12), Tenom (3), Nabawan (2) dan Sandakan (2).

"Jumlah pelajar yang terbabit di lima daerah ini adalah seramai 5,493 orang dan 652 guru," katanya, ketika dihubungi sebentar tadi. - Harian Metro Online