Bukit Mertajam - Lebih lima juta pelajar sekolah di seluruh negara akan menerima bantuan awal persekolahan sebanyak RM100 bermula 15 Januari ini.

Timbalan Menteri Pendidikan, P Kamalanathan, berkata bantuan berkenaan akan diserahkan kepada pelajar atau ibu bapa mereka sendiri sebelum 15 Januari bagi mengurangkan beban yang ditanggung.

<strong>Beliau berkata, bantuan ini tidak akan diserahkan kepada orang tengah atau wakil ibu bapa dan pelajar bagi mengelak ia disalahguna atau tidak sampai kepada golongan sasar.</strong>

"Kita akan memberi bantuan awal persekolahan ini selewat-lewatnya 15 Januari dan ia akan mengurangkan beban kepada ibu bapa terutama mereka yang mempunyai ramai anak bersekolah," katanya. - Berita Harian