Memasuki minggu kelapan, pertandingan Maharaja Lawak Mega (MLM) semalam menyaksikan tiada sebarang penyingkiran yang dilakukan oleh pihak Astro.

Dengan bertemakan rancangan tv, kesemua lapan peserta kali mempersembahkan aksi lawak yang biasa-biasa sahaja tidak seperti minggu Muzikal sebelum ini.

Semalam juga menyaksikan tiga peserta berada di tangga tiga terbawah iaitu Wala, SYJ dan peserta pilihan ramai, Shiro.

MLM juga semakin menyaksikan kebangkitan pelawak-pelawak baharu seperti Bocey dan SYJ yang dilihat semakin bersungguh-sungguh dengan pelbagai usaha dan 'homework' yang dilakukan untuk memantapkan lagi lawak mereka pada saban minggu.

Kini, tinggal lapan peserta untuk berentap mengejar gelaran MLM 2013, iaitu Nabil, Sepahtu, Jambu, Comey, Wala, Bocey, SYJ dan Shiro.

Minggu depan persembahan manakah yang dapat menambat hati peminat dan juri yang terdiri daripada Datuk Yusof Haslam, Luna Maya, Sheikh Haikal dan Nora Danish?

Sama-sama kita nantikan minggu depan!

Oleh: <strong>AUDREY LEE</strong>