TINDAKAN Yammy Samat, ibu kepada calon DAP, <a href="http://mynewshub.my/main/2014/06/02/tunku-abdul-aziz-ramal-dyana-sofya-tinggalkan-dap/" target="_blank">Dyana Sofya</a> Mohd Daud melibatkan diri sewaktu kempen Pilihan Raya Kecil (PRK) kerusi Parlimen Teluk Intan mengundang padah apabila dia diberikan surat tunjuk sebab oleh UMNO, awal hari ini.

Perkara itu dimaklumkan sendiri oleh Setiausaha Agung UMNO, Datuk Seri Tengku Adnan Tengku Mansor yang turut memberitahu, Yammy diberi tempoh 14 hari untuk menjawab surat tersebut, memetik <strong>Malaysian Insider</strong>.

<strong>"Saya serahkan surat tunjuk sebab kepada dia, bertanyakan kenapa dia tidak boleh digantung atau dipecat daripada Umno,"</strong> katanya.

<a href="http://mynewshub.my/main/wp-content/uploads/2014/06/tengku_adnan_1.jpg"><img class="aligncenter size-medium wp-image-277145" src="http://mynewshub.my/main/wp-content/uploads/2014/06/tengku_adnan_1-300x203.jpg" alt="ku nan" width="300" height="203" /></a>

Sebarang tindakan selanjutnya akan diputuskan oleh pucuk pimpinan parti tersebut selepas tempoh itu.

Sebelum ini, <a href="http://mynewshub.my/main/2014/05/27/ibu-dyana-sofya-tak-lagi-bersama-perkasa/" target="_blank">Yammy</a> pernah memberitahu bahawa dia tetap ahli UMNO dan tidak akan sesekali keluar dari parti itu melainkan dipecat.

Dia turut menyatakan tindakan menyokong dan membantu Dyana itu bukanlah mengkhianati parti, sebaliknya hanya mahu menjalankan tugas sebagai seorang ibu yang inginkan anaknya berjaya.

Semasa kempen itu, Yammy telah mengumumkan keluar dari Perkasa dengan alasan sudah tidak aktif dalam pertubuhan itu sejak lebih setahun lalu. - <strong>Mynewshub.my</strong>

&nbsp;