MALANG bagi penyanyi kontroversi, Miley Cyrus apabila kediamannya di Utara Hollywood dipecah masuk oleh dua suspek yang kemudiannya melarikan kereta jenis Maserati Quattroporte miliknya, Ahad lalu.

Dia turut kehilangan barang kemas dalam kejadian yang didalangi oleh seorang lelaki dan wanita itu.

Miley tidak berada di rumah pada ketika itu dan pihak polis menerima panggilan kira-kira jam 4 petang.

Bagaimanapun, khabar terbaru menerusi Los Angeles Times memberitahu, kereta tersebut sudah ditemui semula di Simi Valley dan kini berada di balai polis untuk pengesanan cap jari.

Pada masa yang sama, pegawai penyiasat menyifatkan jenayah itu dilakukan oleh suspek yang berpengalaman kerana tiada tanda pecah masuk di kediaman tersebut.

Oleh: <strong>ELZA / MYNEWSHUB.MY</strong>

&nbsp;