BRAZIL – Anak kepada lagenda bola sepak dunia, Pele iaitu Edinho telah dihukum penjara selama 33 tahun selepas didapati bersalah atas penggubahan wang haram yang diperolehi daripada kegiatan pengedaran dadah.

Hukuman ke atas Edinho itu diputuskan oleh hakim di bandar Praia Grande. Dia dijangka mengemukakan rayuan atas hukuman tersebut.

Edinho atau nama sebenarnya Edson Cholbi do Nascimento juga telah diminta menyerahkan pasport kepada pihak berkuasa.

Empat lelaki yang lain turut dituduh terlibat atas tuduhan yang sama.

Edinho, yang juga pernah menjadi penjaga gol bekas kelab bola sepak bapanya, Santos, telah dipenjarakan selama setahun pada 2005 kerana mengedar dadah.

Ketika itu dia mengaku menjadi penagih dadah tetapi menafikan hukuman mengedar dadah.

Bapanya, Pele telah disifatkan sebagai pemain bola sepak terbaik dunia sepanjang zaman dan telah membantu Brazil memenangi Piala Dunia sebanyak tiga kali.
Pele bagaimanapun masih belum memberikan kenyataan berhubung hukuman tersebut.