BUTTERWORTH - Mahkamah Majistret menetapkan 15 Oktober ini untuk sebutan semula kes seorang wanita warga Thailand yang menghadapi pertuduhan memiliki dan mengedar dadah jenis kanabis pada Mei lalu.

Majistret Muhammad Firdaus Abdul Wahab menetapkan tarikh itu bagi menunggu laporan kimia.

Paveenat Yaekhumthong, 46, dituduh memiliki dan mengedar dadah jenis kanabis seberat 40,386.73 gram di Plaza Tol Sungai Dua arah selatan, Sungai Dua Seberang Perai Utara, di sini pada jam 10.30 malam, 30 Mei lalu.

Dia didakwa mengikut Seksyen 12(2) Akta Dadah Berbahaya 1952 dan boleh dihukum menurut Seksyen 39B(2) akta sama yang memperuntukkan hukuman mati jika sabit kesalahan.

Pendakwaan dikendalikan Timbalan Pendakwa Raya, Mohd Khairul Fairuz Rahman dan tertuduh tidak diwakili peguam. - BERNAMA