Selain memfitnah dan menipu, sebuah parti dalam pakatan pembangkang gemar menggunakan orang lain demi untuk mencapai sasaran politik mereka tanpa mengira siapa mangsa berkenaan asalkan objektif mereka tercapai.

Selepas gagal mempergunakan Setiausaha Politik Lim Kit Siang, Dyana Sofya Mohd Daud kononnya untuk mendapat sokongan masyarakat Melayu di Parlimen Teluk Intan baru-baru ini, kini parti itu iaitu DAP menggunakan pula orang lain.

<strong>Hanya untuk membantah kerja pemindahan kubur cina di Pengerang, DAP Johor sanggup mempergunakan Chua Peng Sian, 49, tahun untuk berjalan sejauh 504km dari Pengerang di <a title="Gabungan Anak Johor Sokong LPHJ" href="http://mynewshub.my/main/2014/06/11/gabungan-anak-johor-sokong-lphj/" target="_blank">Johor</a> sehingga ke Menara Berkembar Petronas (KLCC) di Kuala Lumpur.</strong>

<strong>Difahamkan, perjalanan Chua yang digelar sebagai 'Pengerang Walk' itu tiba di Kuala Lumpur bersama 40 orang rakan-rakan yang mengiringinya dengan bas pada pukul 11.30 pagi semalam.</strong>

<strong>Suara Chua Disisihkan?</strong>

Tujuan 'Pengerang Walk' itu adalah untuk memprotes kerja penggalian tanah perkuburan Cina di daerah di Johor itu.

Ia bagi membantah arahan dari Pegawai Daerah Kota Tinggi, Mohd Noorazam Osman untuk menutup enam tanah perkuburan di kawasan tersebut.

Sesampainya Chua di Kuala Lumpur, elok pula Ahli Parlimen pembangkang lain segera berjumpanya di <a title="Cabar Koo Ham Ulang Kenyataan Di Luar Parlimen" href="http://mynewshub.my/main/2014/06/12/cabar-koo-ham-ulang-kenyataan-di-luar-parlimen/" target="_blank"><strong>Parlime</strong>n</a> dan kemudian bercakap kepada media tanpa mempedulikan kesusahan yang dilalui oleh Chua.

<a href="http://mynewshub.my/main/wp-content/uploads/2014/06/ChuaSisih_1.jpg"><img class="aligncenter size-full wp-image-280480" src="http://mynewshub.my/main/wp-content/uploads/2014/06/ChuaSisih_1.jpg" alt="ChuaSisih_1" width="550" height="358" /></a>

Chua hanya berdiri di sisi terpencil puak-puak politikus murahan sedangkan mereka yang menyuarakan niat politik kepada media dalam satu sidang akhbar di Parlimen.

Sebenarnya arahan penutupan dan pemindahan tanah perkuburan berkenaan merupakan keperluan projek Kompeks Bersepadu Petroleum Pengerang (PIPC) yang menelan belanja AS$16 Bilion Dolar Amerika dan bakal menjana lebih 4,000 peluang pekerjaan.

<strong>Pemindahan Kubur Beri Laluan Projek Petroleum Di Pengerang</strong>

Lokasi PIPC terletak di kawasan strategik seluas 20,000 ekar di daerah Pengerang dan Kota Tinggi.

Turut termasuk dalam projek PIPC ini, dua projek utama yang melibatkan syarikat petroleum lain antaranya <strong><a title="Paip Gas Petronas Meletup Tidak Jejas Penduduk" href="http://mynewshub.my/main/2014/06/12/paip-gas-petronas-meletup-tidak-jejas-penduduk/" target="_blank">Petronas</a></strong>. Projek pertama ialah Terminal Bebas Petroleum Pengerang (PIDPT) yang merupakan perkongsian antara syarikat Dialog Bhd, Royal Vopak dari Belanda dan syarikat Perbadanan Johor.

<a href="http://mynewshub.my/main/wp-content/uploads/2014/06/Recently-Updated36.jpg"><img class="aligncenter size-full wp-image-280489" src="http://mynewshub.my/main/wp-content/uploads/2014/06/Recently-Updated36.jpg" alt="LokasiPengerang" width="550" height="414" /></a>

Projek kedua ialah projek Refinery and Petrochemical Integrated Development (RAPID) yang dikendalikan Petronas.

<strong>Kerana penglibatan Petronas inilah ia menarik sifat hasad dengki pertubuhan bukan kerajaan (NGO) yang ada kaitan dengan DAP untuk melakukan bantahan sama seperti yang berlaku kepada projek Lynas di Gebeng, Pahang sebelum ini.</strong>

<strong>Untuk apa? </strong>

<strong>Ia bagi menyemai sifat kemarahan kepada penduduk sekitar dengan menuduh projek berkenaan akan memberikan kesan buruk kepada alam sekitar, lebih-lebih lagi dalam kes ini ia boleh dituduh sebagai menyentuh sensitiviti kaum Cina kerana melibatkan tanah perkuburan mereka.</strong>

Padahal, di China dan Taiwan kubur yang sudah beratus-ratus tahun lamanya biasa dialihkan oleh kerajaan China untuk tujuan pembangunan.

Daripada rekod, di kawasan terlibat terdapat sebanyak 1,593 kubur cina dan 1,467 kubur umat Islam. Tanah Perkuburan Islam di sana telah pun mula dialihkan sejak tahun 2012 lagi dan ia siap sepenuhnya pada Jun tahun lepas.

<a href="http://mynewshub.my/main/wp-content/uploads/2014/06/KuburPengerang.jpg"><img class="aligncenter size-full wp-image-280481" src="http://mynewshub.my/main/wp-content/uploads/2014/06/KuburPengerang.jpg" alt="KuburPengerang" width="550" height="455" /></a>Berkenaan Chua, kempen bantahannya bermula di kawasan kediamannya dengan hanya disertai seramai empat orang.

<strong>Kempen Chua Dapat Perhatian Media</strong>

Hasil hebahan pembangkang, ia kini mendapat perhatian media dan beliau turut dikenali dengan gelaran "Toothless Man" (Lelaki Gongak), sejak itu bantahan beliau sudah mula ditempatkan di dalam satu laman Facebook dengan nama Kampungku Suaraku.

<strong>Kini Facebook tersebut sudahpun mencecah 12,000 Likes. Untuk mendapatkan sokongan satu bangsa sahaja, segala maklumat tentang kempen beliau dibuat didalam satu bahasa, iaitu bahasa Mandarin.</strong>

<strong>Chua seperti lupa ada saluran tertentu disediakan oleh kerajaan negeri Johor antaranya bertemu dengan Pegawai Eksekutif RAPID atau PIPC tetapi sanggup memilih untuk berjalan kaki atas nasihat DAP untuk meraih perhatian.</strong>

Ketika di Parlimen semalam, kekecohan tercetus di laluan masuk apabila Ahli Parlimen pembangkang berkeras membawa masuk Chua kononnya untuk sidang media tetapi adakah Chua diberi peluang duduk di hadapan lensa kamera? Tidak.

Difahamkan, Chua yang sudah agar berumur terpaksa berhenti berjalan ketika mencecah kira-kira 78.3km kerana kakinya bengkak.

Selepas itu dia terus berjalan biarpun jadual asalnya terpaksa ditukar.

Adakah dengan campur tangan DAP, apa yang disuarakan oleh Chua akan didengari atau sekadar menjadi alat DAP dalam meraih sokongan politik daripada golongan marhaen Cina seperti Chua? - <strong>MYNEWSHUB.MY</strong>

Oleh : <strong>KUMBANG WIRA</strong>