KUALA LUMPUR - Syarikat penerbangan AirAsia dan Malindo menawarkan 54,000 tempat duduk untuk orang ramai pulang beraya sempena Aidilfitri ini.

Tawaran AirAsia ialah untuk penerbangan bermula 24 Julai hingga 4 Ogos.

AirAsia berkata ia menambah 50,000 kerusi sejak 26 Mei untuk laluan Kuala Lumpur-Kota Baharu, Johor Baharu-Kuching, Johor Baharu-Miri dan sebaliknya serta laluan antarabangsa termasuk Kuala Lumpur ke Palembang, Padang dan Solo.

Kekerapan penerbangan turut diadakan kepada laluan seperti Langkawi, Singapura dan Chiang Mai, katanyanya dalam satu kenyataan.

Malindo Air pula berkata ia menyediakan tambahan 4,000 tempat duduk bagi destinasi domestik untuk perjalanan bermula 23 Julai hingga 4 Ogos. - BERNAMA