Selepas membuat kejutan menewaskan Uruguay 3-1 pada perlawanan pertama, Costa Rica kini melihat kemungkinan untuk menumbangkan bekas naib juara Piala Dunia Itali pada perlawanan kedua mereka pada pukul 12 tengah malam ini.

Itali juga dalam rentak yang sama ingin mencari kemenangan kedua selepas membenam England 2-1 sebelum ini.

<strong>Penyerang Itali, Mario Balotelli telah awal-awal memasang angan-angan untuk mendapatkan ciuman dari Ratu Britain Queen Elizabeth jika pasukannya berjaya menewaskan Costa Rica pada perlawanan itu nanti.</strong>

<strong>Beliau membuat pengumuman berkaitan angan-angan itu di laman Twitternya hari ini.</strong>

Kedua-dua bakal berentap untuk mencari siapa layak menjuarai Kupulan D di Stadium di Arena Pernambuco di Recife.

<a href="http://mynewshub.my/main/wp-content/uploads/2014/06/ItaliCostaRica.jpg"><img class="aligncenter size-full wp-image-282653" src="http://mynewshub.my/main/wp-content/uploads/2014/06/ItaliCostaRica.jpg" alt="ItaliCostaRica" width="550" height="389" /></a>

Pemenang perlawanan ini pastinya akan terus layak ke pusingan kedua Piala Dunia FIFA 2014 Brazil sekaligus menjauhkan diri dari pasukan-pasukan dalam kumpulan berkenaan.

Para kaki bola pastinya ingin melihat bagaimana barisan pertahanan Costa Rica bakal berdepan kelincahan Balotelli yang menjaringkan gol kemenangan ketika bertemu England sebelum ini.

Persoalan yang kini bermain-main di minda ialah kemungkinan penjaga gol utama Itali Gianluigi Buffon akan bermain selepas menghadapi masalah kecederaan buku lali yang menyaksikan dia digantikan oleh penjaga gol simpanan Salavtore Sirigu.

Untuk rekod, statisktik hantaran lengkap 93 peratus Itali ketika bertemu England adalah yang tertinggi direkodkan oleh sebuah pasukan sejak tahun 1966.

Bagi Costa Rica pula, mereka belum pernah lagi memenangi dua perlawanan berturut-turut dalam pusingan akhir Piala Dunia FIFA bagaimanapun mereka telah berjaya menjaringkan gol ketika berdepan semua pasukan Eropah dalam sejarah mereka dalam kejohanan itu.

Ketika pusingan kelayakan zon CONCACAF, Costa Rica melepaskan jumlah gol paling sedikit iaitu hanya tujuh gol dalam 10 perlawanan.

Itali pula tidak pernah seri tanpa jaringan dalam 15 perlawanan Piala Dunia FIFA mereka sebelum ini. Kali terakhir mereka gagal menjaringkan sebarang gol ialah pada edisi tahun 1998 di Perancis apabila mereka tewas kepada tuan rumah. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>