JOHOR BHARU - Kerajaan negeri malam ini mengumumkan cuti umum esok (Khamis) susulan kejayaan pasukan Johor Darul Ta'zim (JDT) menjuarai Liga Super dengan menewaskan Sarawak, 1-0.

Pengumuman itu dibuat Setiausaha Kerajaan Negeri Datuk Ismail Karim selepas menyaksikan perlawanan yang berlangsung di Stadium Negeri, Kuching, di Dataran Bandaraya yang berakhir dengan kejayaan JDT.

"Ini satu kejayaan selepas 24 tahun Johor tidak memenangi sebarang piala. Ini juga penghargaan kerajaan negeri kepada rakyat Johor," kata beliau.

Menurutnya, pengumuman cuti itu adalah titah Sultan Johor Sultan Ibrahim Sultan Iskandar. - BERNAMA