Sekali imbas, lelaki tua berbaju biru dalam gambar di atas cumalah seorang pakcik biasa yang beratur demi membeli ayam goreng di sebuah gerai.

Namun setelah diteliti ia sebenarnya individu paling berpengaruh di Singapura iaitu Perdana Menteri negara tersebut, Lee Hsien Loong.

<a href="http://mynewshub.my/main/wp-content/uploads/2014/06/10363768_10152255855639403_197201856475206137_n_zps80697673.jpg"><img class="alignnone size-medium wp-image-281040" src="http://mynewshub.my/main/wp-content/uploads/2014/06/10363768_10152255855639403_197201856475206137_n_zps80697673-120x215.jpg" alt="PM Singapura Beratur 30 Minit Untuk Beli Ayam Goreng" width="120" height="215" /></a>

Apabila gambar ini tersebar meluas di laman sosial rata-rata rakyat negara jiran menyatakan keterujaan mereka kerana Lee sanggup beratur selama 30 minit sama seperti rakyat lain sedangkan beliau pasti boleh menggunakan pengaruhnya untuk mendapat keistimewaan.

Lee juga dipuji kerana tidak kisah menjamu selera di pusat penjaja yang terletak di Block 85 Redhill Market sama seperti rakyat kebanyakan lain.

Terdapat sebilangan orang pada mulanya tidak yakin kesahihan gambar ini namun akhirnya percaya selepas Lee mengepos status di Facebook pada pagi Jumaat lalu tentang salah sebuah gerai yang popular di sana.

Difahamkan, gambar ini dirakamkan pada malam Khamis, 12 Jun lalu. <strong>- MYNEWSHUB.MY</strong>

<strong>Oleh: REM RAMZI</strong>