BESUT - Pejabat Pendidikan Daerah Besut melancarkan Ops Banteras Ponteng Sekolah dengan menggerakkan 25 tenaga guru bimbingan dan kaunseling dengan dibantu 200 Pembimbing Rakan Sebaya ke seluruh daerah itu bermula hari ini.

Ops berkenaan digerakkan ke lima zon membabitkan pekan Kampung Raja, bandar Jerteh, Kuala Besut, Alor Lintang, Jabi dan Hulu Besut.

Pegawai Pelajaran Daerah Ab Halim Hassan memberitahu ops '1Besut Benci Ponteng' itu mula bergerak ke lokasi yang dikenal pasti menjadi tumpuan pelajar ponteng dengan menyebarkan risalah dan maklumat yang perlu dihubungi kepada orang ramai.

Katanya antara sasaran pasukan Ops Benteras Ponteng itu adalah kedai kopi, pasar, pusat komuniti, pasar tani, pasar raya dan siber kafe. - BERNAMA