Serbia – Penduduk di Serbia, Bosnia dan Croatia kini menyalahkan penyanyi maknyah berjambang, Conchita Wurst yang memenangi pertandingan nyanyian Eurovision tahun ini, kerana menyebabkan berlakunya banjir besar hingga meragut 50 nyawa setakat ini.

Mereka yang berfahaman orthodox menyifatkan banjir itu sebagai amaran kerana sisi gelap dan liar penyanyi itu.

``Ini bukan kebetulan sebaliknya ia satu amaran.

``Tuhan menurunkan hujan sebagai peringatan kepada orang ramai agar jangan menyertai sesuatu yang liar,’’ kata seorang penganut orthodox Serbia, Patriarch Amfilohije.

Banjir yang melanda kawasan berkenaan bukan sahaja menyebabkan kematian malah 150,000 orang terpaksa dipindahkan.

Conchita atau nama sebenarnya Tom Neuwirth memenangi pertandingan Eurovision awal bulan ini.

Kemenangannya itu bagaimanapun mendapat pelbagai reaksi daripada orang ramai.