COLUMBUS, Ohio - Seorang wanita di sini didakwa cuai selepas dia memandu keretanya ke dalam sebuah kolam yang dipenuhi sekumpulan penduduk yang sedang berparti.

Dalam kejadian yang berlaku pada Sabtu lalu, wanita tersebut yang memandu kenderaan utiliti sukan (SUV) melanggar pagar sebuah rumah sebelum ia jatuh ke dalam sebuah kolam renang.

Seorang saksi, Christopher Sanford berkata, ketika kejadian dia berada di dalam kolam sebelum terdengar bunyi yang kuat.

"Apabila saya menoleh saya melihat sebuah kenderaan berada di dalam kolam," katanya.

Katanya, ketika kejadian terdapat beberapa orang sedang berparti di tepi kolam tetapi tiada mangsa yang cedera.

Dalam pada itu, pihak polis berkata, pemandu tersebut, Cheryl Chapman, 46, didakwa kerana memandu dengan cuai.

Bagaimanapun, punca yang menyebabkan wanita tersebut gagal mengawal kenderaannya sehingga terbabas ke dalam kolam berkenaan masih belum diketahui. - Agensi

&nbsp;