<p style="text-align: justify;">PETALING JAYA - Pelakon Shaheizy Sam mengakui tidak membenarkan ibunya iaitu pelakon Khaty Fauziah datang ke lokasi penggambaran bagi mengelakkan fokus terhadap lakonannya terganggu.</p>
<p style="text-align: justify;">Sam atau nama sebenarnya Shaheizy Sam Abdul Samad, 32, berkata, ibunya yang juga seorang pelakon lama memahami dengan keadaan itu dan tidak pernah mencampuri urusan kerjayanya.</p>
<p style="text-align: justify;">"Mummy hanya tidak ikut pergi penggambaran kerana saya tidak benarkan dia datang, saya takut tidak boleh fokus dengan kerja dan dia pun memahaminnya.</p>
<p style="text-align: justify;">"Namun jika tidak bekerja dan ada masa terluang saya akan bawa dia kerana kami tinggal berdua, kalau saya sibuk dia sendiri sahaja," katanya kepada mStar Online.</p>
<p style="text-align: justify;">Dalam pada itu, sempena menyambut Hari Ibu, Sam berkata dia merancang untuk membawa wanita istimewa itu untuk pergi bercuti.</p>
<p style="text-align: justify;">Katanya, dia tidak pernah membuat sebarang kejutan hadiah buat ibunya, sebaliknya lebih gemar bertanya terlebih dahulu.</p>
<p style="text-align: justify;">"Tahun ini saya rancang untuk bawa Mummy makan malam dan bercuti dalam negara sahaja.</p>
<p style="text-align: justify;">"Saya jarang buat kejutan kerana saya tidak mahu dia tidak suka apa yang saya beli, jadi biasanya saya akan tanya apa yang dia mahu sebagai hadiah," katanya.</p>
<p style="text-align: justify;">Sementara itu, Sam berkata, dia bersyukur kerana dengan didikan ibunya, dia menjadi seorang yang berjaya dalam kerjaya yang dipilihnya.</p>
<p style="text-align: justify;">Katanya, dia sentiasa memeggang pesanan ibunya agar sentiasa menjaga tutur kata dan menghormati antara satu sama lain.</p>
<p style="text-align: justify;">"Saya percaya didikan Mummy agar sentiasa menjaga tutur kata dan menghormati sesama insan menjadikan saya seperti hari ini,</p>
<p style="text-align: justify;">"Masa kecil dulu kalau kami adik beradik ada yang bercakap dengan kasar pasti akan dimarahi dengan teruk oleh ibu dan arwah ayah," katanya. - <strong>mStar Online</strong></p>

<blockquote class="twitter-tweet" lang="en"><p>Shaheizy Sam Tidak Benar Ibu Datang Lokasi <a href="http://t.co/b8CdhTDwY9">http://t.co/b8CdhTDwY9</a> via <a href="https://twitter.com/mynewshub">@mynewshub</a> <a href="https://twitter.com/Azizulhelmy">@Azizulhelmy</a> <a href="https://twitter.com/hafizkenny">@hafizkenny</a> <a href="https://twitter.com/HimpunanLawak">@HimpunanLawak</a></p>&mdash; mynewshub (@mynewshub) <a href="https://twitter.com/mynewshub/statuses/465464521897680898">May 11, 2014</a></blockquote>
<script async src="//platform.twitter.com/widgets.js" charset="utf-8"></script>