Tan Sri Khalid Ibrahim akan kekal sebagai Menteri Besar Selangor setelah mendapat perkenaan Sultan Sharafuddin Idris Shah hari ini.

Dari segi perundangan, beliau mampu mengemudi kepimpinan negeri kerana masih mendapat sokongan penuh daripada 4 exco PAS.

Khalid juga mencabar mana-mana exco dari Parti Keadilan Rakyat (PKR) atau DAP meletak jawatan jika meragui kemampuan beliau mentadbir dengan sokongan majoriti.

Beliau juga memberitahu bahawa isu pembubaran Dewan Undangan Negeri Selangor tidak berbangkit dan tidak dibincangkan dalam pertemuan dengan Sultan Selangor, pagi tadi.

Ditanya pemberita ke mana hala tuju beliau selepas ini, Khalid tanpa berselindung memberitahu sedang mempertimbangkan untuk menyertai PAS.

Namun keutamaan beliau adalah untuk membersihkan nama beliau setelah dimalukan dengan begitu teruk oleh kepimpinan PKR.
