<p style="text-align: justify;">RIYADH - Arab Saudi hari ini mengumumkan 13 kematian baharu akibat virus Sindrom Pernafasan Asia Barat (MERS-CoV) ketika Pertubuhan Kesihatan Dunia (WHO) bersiap sedia mengadakan mesyuarat tergempar mengenai merebaknya wabak berkenaan.</p>
<p style="text-align: justify;">Setakat ini MERS-CoV sudah mengorbankan 139 orang dan kira-kira 480 orang dijangkiti virus itu di Arab Saudi sejak dikesan pada 2012.</p>
<p style="text-align: justify;">Ketika mengumumkan angka terkini itu, Kementerian Kesihatan Arab Saudi berkata, enam orang meninggal dunia akibat virus berkenaan dalam tempoh 24 jam lalu.</p>
<p style="text-align: justify;">Mereka terdiri daripada tiga wanita berusia 22, 26 dan 35 tahun yang meninggal dunia di Riyadh, manakala wanita berusia 68 tahun dan lelaki berusia 78 tahun meninggal di Madinah.</p>
<p style="text-align: justify;">Seorang lelaki berusia lingkungan 70-an pula meninggal di sebuah hospital swasta di Jeddah.</p>
<p style="text-align: justify;">Jumaat lalu, kementerian berkenaan berkata, tiga lelaki berusia 94, 51 dan 42 meninggal dunia kerana MERS di Jeddah. - AFP</p>